techiaith/cofnodycynulliad_en-cy huggingface dataset:
English: I definitely won't abandon it, and the fundamental point here is that there haven't been any cost savings to date since the four-weekly collections came in Social services and the care sector in Wales are in crisis. The Health Foundation states that demography, chronic conditions and rising costs will require the budget to almost double to £2.3 billion by 2030-31 to match demand, yet the lack of vision and investment under Plaid Cymru and Labour has been astounding. The Wales Public Services 2025 programme found that local authority spending per person was slashed by 13 per cent over the last seven years for our older residents. This is a national disgrace and it would take £134 million more per year, by 2020, to get back to 2009 per capita levels. Monmouthshire council, however, are leading the way with the Raglan project, remodelling the way in which social services are delivered to older people, cutting out waste, improving efficiency, and enabling better and easier access. Our amendment recognises the value of those working in our care industry, across the social care and health sector, and highlights the ineffective, day-to-day lack of joined-up services on the continuum.
Welsh: Yn bendant, ni fyddaf yn torri'r addewid hwnnw, a'r pwynt sylfaenol yma yw na welwyd unrhyw arbedion hyd yn hyn ers i'r casgliadau bob pedair wythnos ddod i rym. Mae'r gwasanaethau cymdeithasol a'r sector gofal yng Nghymru'n wynebu argyfwng. Dywed y Sefydliad Iechyd y bydd angen i'r gyllideb ddyblu bron i £2.3 biliwn erbyn 2030-31 i ateb y galw o ganlyniad i ddemograffeg, cyflyrau cronig a chostau cynyddol, ac eto mae'r diffyg gweledigaeth a'r diffyg buddsoddi o dan Blaid Cymru a'r Blaid Lafur wedi bod yn syfrdanol. Canfu rhaglen Gwasanaethau Cyhoeddus Cymru 2025 fod 13 y cant wedi'i dorri oddi ar wariant y pen awdurdodau lleol ar ein trigolion hŷn dros y saith mlynedd diwethaf. Mae'n warth cenedlaethol a byddai'n costio £134 miliwn yn fwy y flwyddyn, erbyn 2020, i ddychwelyd at lefel gwariant y pen 2009. Mae Cyngor Sir Fynwy, fodd bynnag, yn arwain y ffordd gyda phrosiect Rhaglan, sy'n ailfodelu'r modd y mae gwasanaethau cymdeithasol yn cael eu darparu ar gyfer bobl hŷn, gan leihau gwastraff, gwella effeithlonrwydd, a galluogi mynediad gwell a haws. Mae ein gwelliant yn cydnabod gwerth y rhai sy'n gweithio yn ein diwydiant gofal, ar draws y sector iechyd a gofal cymdeithasol, ac yn tynnu sylw at aneffeithiolrwydd y diffyg gwasanaethau cydgysylltiedig ar y continwwm o ddydd i ddydd.
English: School closures. Since 2006, we've seen 157 school closures under a Welsh Labour Government - 60 per cent of these rural. Plaid Cymru-led Ceredigion has seen 20 rural school closures; eight in Gwynedd and six in Conwy. And under the independents in Powys, 18. Many of these overlooking the consultation process returns, just going ahead mobhanded. As a final point, our amendment calls for the direct funding for schools, cutting out the waste, the inefficiency and the bureaucracy of another tier that simply absorbs more in administration, taking away from our children in their own classrooms. The Welsh Conservatives will continue to fight to ensure that all children have the opportunity to realise their own full potential. So, tomorrow, our voters will not be thanking Labour or Plaid Cymru for continuing service cuts, tax hikes and the destruction of our -
Welsh: Cau ysgolion. Ers 2006, rydym wedi gweld 157 o ysgolion yn cau o dan y Llywodraeth Lafur yng Nghymru - gyda 60 y cant o'r rhain yn ysgolion gwledig. Mae Ceredigion, a arweinir gan Blaid Cymru, wedi gweld 20 o ysgolion gwledig yn cau; wyth yng Ngwynedd a chwech yng Nghonwy. Ac o dan yr aelodau annibynnol ym Mhowys, 18. Roedd llawer o'r rhain yn anwybyddu'r ymatebion i'r broses ymgynghori, dim ond bwrw ymlaen yn ddireol. Fel pwynt olaf, mae ein gwelliant yn galw am gyllid uniongyrchol i ysgolion, gan gael gwared ar wastraff, aneffeithlonrwydd a biwrocratiaeth haen arall sydd ond yn amsugno mwy o weinyddiaeth, a chymryd oddi wrth ein plant yn eu hystafelloedd dosbarth eu hunain. Bydd y Ceidwadwyr Cymreig yn parhau i frwydro i sicrhau bod pob plentyn yn cael cyfle i gyflawni eu potensial llawn. Felly, yfory, ni fydd ein pleidleiswyr yn diolch i'r Blaid Lafur neu Blaid Cymru am doriadau parhaus i wasanaethau, codiadau yn y dreth a dinistrio ein -
English: I can't, I've already - . They will be looking for those who will stand up for change, to support our children, older people and our family households; those who will stand up for transparency, democratic accountability and financial probity and those who will seek protection for our vital services, whilst keeping council tax in proportion. Tomorrow the message is clear: 'Ymgeisydd Plaid Geidwadol Cymru' - Welsh Conservative Party candidate. You know it makes sense.
Welsh: Ni allaf, rwyf eisoes wedi - . Byddant yn edrych am y rhai a fydd yn sefyll dros newid, er mwyn cefnogi ein plant, ein pobl hŷn a'n haelwydydd teuluol; y rhai a fydd yn sefyll dros dryloywder, atebolrwydd democrataidd a chywirdeb ariannol a'r rhai a fydd yn ceisio diogelu ein gwasanaethau hanfodol, gan gadw'r dreth gyngor yn rhesymol. Yfory mae'r neges yn glir: Ymgeisydd y Ceidwadwyr Cymreig. Fe wyddoch ei fod yn gwneud synnwyr.
English: I'm not so sure about the sense part there in voting Conservative. This is a timely debate with the elections tomorrow. I will declare an interest: I am standing for election. I'd like to highlight the 6.5 per cent cuts in local government funding since 2011 and 2012 because it has not been necessary. It has been a very lazy, easy cut for -
Welsh: Nid wyf mor siŵr am y rhan honno lle y dywedwch fod pleidleisio i'r Ceidwadwyr yn gwneud synnwyr. Mae hon yn ddadl amserol gyda'r etholiadau yfory. Rwyf am ddatgan diddordeb: rwy'n sefyll yn yr etholiad. Hoffwn dynnu sylw at y toriadau o 6.5 y cant yng nghyllid llywodraeth leol ers 2011 a 2012 gan nad ydynt wedi bod yn angenrheidiol. Mae wedi bod yn doriad diog a hawdd iawn i -
English: Do you regret the fact that we've moved away from local authorities directly employing staff in carrying out care, and it's gone out to the private sector?
Welsh: A ydych yn gresynu at y ffaith ein bod wedi symud oddi wrth awdurdodau lleol yn cyflogi staff yn uniongyrchol i ddarparu gofal, a'i fod wedi mynd allan i'r sector preifat?
English: I wasn't - as I commonly don't - expressing Labour Party policy; I was expressing my personal view. And I wasn't making a judgment about anybody else.
Welsh: Nid oeddwn-ac yn aml, ni fyddaf-yn mynegi polisi Llafur; roeddwn yn mynegi fy marn bersonol. Ac nid oeddwn yn mynegi barn am unrhyw un arall.
English: I wasn't implying that you were, Hefin; that wasn't my point. I just said that there are differences of opinion, that's all; I was just ventilating the issue. [Interruption.] Okay, it's been ventilated. We need to curb excessive officer salaries. There do need to be tough statutory guidelines here, and we are also mindful of the need to address zero-hours contracts. Now, Hefin spoke on this as well, and I think one of the Ministers yesterday mentioned zero-hours contracts. I'm slightly confused now by Labour's position, because you all seem to be saying that you're against them, but you don't seem to be doing anything about it. We certainly do need to look at their use in the public sector. We need to look closely at this. In general, in UKIP Wales we believe that zero-hours contracts do drive down pay and working conditions, and so we believe that action over the use of these contracts in the public sector is sorely needed. Thank you.
Welsh: Nid oeddwn yn awgrymu eich bod, Hefin; nid dyna oedd fy mhwynt. Dweud oeddwn fod yna wahaniaethau barn, dyna i gyd; gwyntyllu'r mater a wnawn, dyna i gyd. [Torri ar draws.] Iawn, mae wedi'i wyntyllu. Mae angen inni ffrwyno cyflogau gormodol i swyddogion. Mae angen canllawiau statudol llym yma, ac rydym hefyd yn ymwybodol o'r angen i fynd i'r afael â chontractau dim oriau. Nawr, siaradodd Hefin am hyn hefyd, ac rwy'n meddwl bod un o'r Gweinidogion wedi crybwyll contractau dim oriau ddoe. Mae safbwynt Llafur yn fy nrysu braidd bellach, oherwydd ei bod yn ymddangos bod pawb ohonoch yn eu herbyn, ond nid yw'n ymddangos eich bod yn gwneud dim am y peth. Yn sicr mae angen inni edrych ar eu defnydd yn y sector cyhoeddus. Mae angen inni edrych yn fanwl ar hyn. Yn gyffredinol, yn UKIP Cymru, credwn fod contractau dim oriau yn gostwng cyflogau ac yn gwaethygu amodau gwaith, ac felly rydym yn credu bod angen dirfawr i weithredu ar y defnydd o'r contractau hyn yn y sector cyhoeddus. Diolch.
English: I had intended to speak more broadly in this debate about the role of innovation in local government, of which there are some examples from Plaid Cymru-led authorities, as set out in our motion. But I've been prompted to talk about a different kind of innovation - innovation in politics, which is doing what we say. You know, actually putting into action the principles that we say are at the heart of our politics. And I can honestly say I'm at a loss to understand why there is opposition from a Labour Government - a Government that at least in name is meant to be socialist - to actually banning the use of zero-hours contracts. As we've just heard in the contribution by the UKIP Member, a party that I'm sure most of you would believe to be to the right of you is actually to the left of you on this issue, it seems. It's completely unconscionable. You've put it at the heart of your British manifesto, and we're the only nation in the UK where you're actually in Government - and probably any hope of being in Government for the next few years - and yet you're not prepared to actually implement it. This is the kind of thing that gives democratic politics a bad name. You should be ashamed of yourselves. How can we restore people's faith and trust in politics when you say one thing and you do another?
Welsh: Roeddwn wedi bwriadu siarad yn fwy helaeth yn y ddadl hon am rôl arloesi mewn llywodraeth leol, a cheir rhai enghreifftiau o hynny gan awdurdodau a arweinir gan Blaid Cymru, fel y nodir yn ein cynnig. Ond cefais fy annog i siarad am wahanol fath o arloesedd-arloesedd mewn gwleidyddiaeth, sef gwneud yr hyn rydym yn ei ddweud. Wyddoch chi, rhoi ar waith yr egwyddorion rydym yn dweud eu bod wrth galon ein gwleidyddiaeth. A gallaf ddweud yn onest na allaf ddeall pam y ceir gwrthwynebiad gan Lywodraeth Lafur-Llywodraeth sydd mewn enw o leiaf i fod yn sosialaidd-i wahardd y defnydd o gontractau dim oriau mewn gwirionedd. Fel y clywsom yn awr yng nghyfraniad yr Aelod UKIP, plaid y byddai'r rhan fwyaf ohonoch, rwy'n siŵr, yn credu ei bod i'r dde i chi - mae'n ymddangos ei bod yn fwy i'r chwith i chi ar y mater hwn mewn gwirionedd. Mae'n gwbl afresymol. Rydych wedi ei roi wrth wraidd eich maniffesto Prydeinig, a ni yw'r unig wlad yn y DU lle rydych yn Llywodraeth mewn gwirionedd - a'r unig wlad lle y mae gennych unrhyw obaith o fod yn Llywodraeth am yr ychydig flynyddoedd nesaf, mae'n debyg - ac eto nid ydych yn barod i'w roi ar waith. Dyma'r math o beth sy'n rhoi enw drwg i wleidyddiaeth ddemocrataidd. Dylai fod cywilydd arnoch. Sut y gallwn adfer ffydd ac ymddiriedaeth pobl mewn gwleidyddiaeth pan fyddwch yn dweud un peth ac yn gwneud rhywbeth arall?
English: Just to ask the question, I think you should provide more detail than 'ban zero-hours contracts'. What exactly do you mean and how would you legally defend that?
Welsh: I ofyn y cwestiwn, rwy'n meddwl y dylech roi mwy o fanylion na 'gwahardd contractau dim oriau'. Beth yn union a olygwch a sut y byddech yn amddiffyn hynny'n gyfreithiol?
English: Before I call the Cabinet Secretary, some of you may have realised that we have a technical problem, and it is such a significant problem, unfortunately, I'm going to have to suspend proceedings. The bell will ring when proceedings are about to restart. Diolch yn fawr.
Welsh: Cyn i mi alw ar Ysgrifennydd y Cabinet, efallai y bydd rhai ohonoch wedi sylwi bod gennym broblem dechnegol, ac mae'n broblem mor sylweddol, yn anffodus, fel y bydd yn rhaid i mi ohirio'r trafodion. Bydd y gloch yn canu pan fydd y trafodion ar fin ailddechrau. Diolch yn fawr.
English: I call the Assembly to order, therefore. Apologies for that break. I now call on the Cabinet Secretary for Finance and Local Government, Mark Drakeford.
Welsh: Galw'r Cynulliad i drefn, felly. Ymddiheuriadau am y toriad yna. Rwyf nawr yn galw ar Ysgrifennydd y Cabinet dros Gyllid a Llywodraeth Leol, Mark Drakeford.
English: The proposal is to agree the motion without amendment. Does any Member object? [Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw wrthwynebiad? [Gwrthwynebiad.] Gohiriaf y bleidlais ar yr eitem tan y cyfnod pleidleisio.
English: The next item is the United Kingdom Independence Party debate, and I call on David Rowlands to move the motion. David Rowlands.
Welsh: Yr eitem nesaf yw dadl Plaid Annibyniaeth y Deyrnas Gyfunol, ac rwy'n galw ar David Rowlands i wneud y cynnig. David Rowlands.
English: Diolch, Llywydd. The Welsh Government has an outwardly laudable aim of reducing Wales's carbon footprint by 80 per cent by the year 2050. UKIP broadly agrees with this objective; however, the strategies it employs to achieve these aims must be called into question. At the heart of this carbon-free initiative is the use of so-called clean electricity generation. To a very large extent, it seems this is to be achieved through the use of wind turbines and solar panels.
Welsh: Diolch, Llywydd. Mae gan Lywodraeth Cymru nod sy'n allanol ganmoladwy o leihau ôl troed carbon Cymru 80 y cant erbyn y flwyddyn 2050. Mae UKIP yn cytuno'n fras â'r amcan hwn; fodd bynnag, mae'n rhaid cwestiynu'r strategaethau y mae'n eu defnyddio i gyflawni'r amcanion hyn. Wrth wraidd y fenter ddi-garbon hon mae'r defnydd o'r hyn a elwir yn gynhyrchiant trydan glân. I raddau helaeth iawn, mae'n ymddangos bod hyn i gael ei gyflawni drwy ddefnyddio tyrbinau gwynt a phaneli solar.
English: Could I - ?
Welsh: A gaf fi - ?
English: Thank you. I thank David for giving way so very early in the debate, but I just wanted to clarify, at the outset of this debate, whether it is still UKIP's national position to repeal the Climate Change Act 2008 entirely and to ditch decarbonisation targets. Because that's not in the spirit of what you just said, David.
Welsh: Diolch. Hoffwn ddiolch i David am ildio mor gynnar yn y ddadl, ond roeddwn i eisiau gwybod, ar ddechrau'r ddadl hon, ai safbwynt cenedlaethol UKIP o hyd yw diddymu Deddf Newid Hinsawdd 2008 yn gyfan gwbl a chael gwared ar dargedau datgarboneiddio. Oherwydd nid yw hynny yn ysbryd yr hyn rydych newydd ei ddweud, David.
English: Absolutely. It's not, but we don't come under the whip as do all other parties, as you know, and we can have our own policies within the Welsh Government if that's what we feel we have to do -
Welsh: Yn hollol. Nid ydyw, ond nid ydym yn dod o dan y chwip fel y mae'r holl bleidiau eraill, fel y gwyddoch, a gallwn gael ein polisïau ein hunain yn Llywodraeth Cymru os mai dyna y teimlwn sy'n rhaid i ni ei wneud -
English: Oh my goodness.
Welsh: Bobl bach.
English: [Continues.] - as indeed do you on many other aspects when you disagree with your Government in - . No, I'm sorry, Huw; I have to carry on with this. I'm here to debate how we go about reducing carbon. It is envisaged that this form of power generation will replace all forms of fossil fuel generation over the coming years. However, herein lies the fundamental flaw in the Welsh Government's plan, because in order to achieve its objectives, this Government has to acknowledge that there will need to be a huge proliferation of windfarms and solar installations across the whole of the Welsh countryside. Large areas of stunningly beautiful Welsh landscape must be sacrificed to achieve this largely political objective, because we have to remember that Wales produces just 0.04 per cent of the total global carbon dioxide output.
Welsh: [Yn parhau.] - fel chithau yn wir ar nifer o agweddau eraill pan fyddwch yn anghytuno â'ch Llywodraeth yn - . Na, mae'n ddrwg gennyf, Huw; rhaid i mi barhau gyda hyn. Rwyf yma i drafod sut yr awn ati i leihau carbon. Rhagwelir y bydd y dull hwn o gynhyrchu ynni yn disodli pob ffurf ar gynhyrchiant tanwydd ffosil dros y blynyddoedd nesaf. Fodd bynnag, dyma ble y ceir y diffyg sylfaenol yng nghynllun Llywodraeth Cymru, oherwydd er mwyn cyflawni ei hamcanion, mae'n rhaid i'r Llywodraeth gydnabod y bydd angen cael toreth enfawr o ffermydd gwynt a gosodiadau solar ar draws cefn gwlad Cymru. Rhaid aberthu rhannau mawr o dirwedd syfrdanol o hardd Cymru er mwyn cyflawni'r amcan hwn sy'n wleidyddol i raddau helaeth, oherwydd mae'n rhaid inni gofio nad yw Cymru ond yn cynhyrchu 0.04 y cant o gyfanswm yr allbwn carbon deuocsid byd-eang.
English: It is true that in order to mitigate against the potential negative impact of these installations on the countryside, the Welsh Government has instigated a set of guidelines for local government planning departments. But one phrase in these guidelines seems paramount if these guidelines are to be effective. It says that the planning authority should take note as to whether any development contributes to a significant cumulative impact on the surrounding environment. The video you're about to see is, to a large extent, an aerial view of the developments around the previously rural village of Manmoel - a settlement that comes under the authority of Caerphilly County Borough Council. We're running the video, please.
Welsh: Er mwyn lliniaru yn erbyn effaith negyddol bosibl y gosodiadau hyn ar gefn gwlad, mae'n wir fod Llywodraeth Cymru wedi cyflwyno cyfres o ganllawiau ar gyfer adrannau cynllunio llywodraeth leol. Ond mae un cymal yn y canllawiau hyn i'w weld yn hollbwysig os yw'r canllawiau hyn yn mynd i fod yn effeithiol. Mae'n dweud y dylai'r awdurdod cynllunio nodi a yw datblygiad yn cyfrannu at effaith gronnol sylweddol ar yr amgylchedd cyfagos. I raddau helaeth, golygfa o'r awyr yw'r fideo rydych ar fin ei weld o'r datblygiadau o amgylch pentref Man-moel, a oedd gynt yn wledig - anheddiad sy'n dod o dan awdurdod Cyngor Bwrdeistref Sirol Caerffili. Dangoswn y fideo, os gwelwch yn dda.
English: I believe the video you've just seen begs the question: what exactly does constitute significant cumulative impact if this array of installations does not? I fear it shows that planning laws offer no protection to residents or communities such as Manmoel, and that any and every community in Wales is in danger of being enveloped by such projects. Further to this, there are many other aspects to this development that cast doubt on whether existing planning regulations are adequate in protecting not just Manmoel, but any similar community. Over the Christmas period this year, and much to the horror of the local community, 200 trees - 80 of which were mature oak and beech, each taking around about 50 to 100 years to reach full maturity - were illegally cut down. This, it would seem, to facilitate the installation of the solar array and aid its sun capture. Caerphilly council's response to this outrageous act was not to attempt to identify and prosecute the perpetrators, but to consult with a development company where it was agreed the trees would be replaced by newly planted saplings. No doubt it is a great comfort to the residents of Manmoel and the surrounding area that they will only have to wait upwards of 100 years to have their environment restored.
Welsh: Credaf fod y fideo rydych newydd ei weld yn gofyn y cwestiwn: beth yn union y mae effaith gronnol sylweddol yn ei olygu os nad dyna yw'r araeau hyn o osodiadau? Mae arnaf ofn ei fod yn dangos nad yw deddfau cynllunio yn cynnig unrhyw ddiogelwch i breswylwyr neu gymunedau fel Man-moel, a bod unrhyw gymuned a phob cymuned yng Nghymru mewn perygl o gael eu gorchuddio gan brosiectau o'r fath. Yn ychwanegol at hyn, ceir llawer o agweddau eraill ar y datblygiad hwn sy'n creu amheuaeth a yw rheoliadau cynllunio presennol yn ddigonol o ran diogelu, nid yn unig Man-moel, ond unrhyw gymuned debyg. Dros gyfnod y Nadolig eleni, ac er mawr arswyd i'r gymuned leol, cafodd 200 o goed - 80 ohonynt yn goed derw a ffawydd aeddfed, a phob un wedi cymryd o gwmpas oddeutu 50 i 100 mlynedd i gyrraedd aeddfedrwydd llawn - eu torri'n anghyfreithlon. Gwnaed hyn, mae'n ymddangos, er mwyn hwyluso'r gwaith o osod yr aráe solar a'i helpu i ddal yr haul. Yn hytrach na cheisio canfod ac erlyn y troseddwyr, ymateb cyngor Caerffili i'r weithred warthus hon oedd ymgynghori â chwmni datblygu lle y cytunwyd i blannu coed ifanc newydd yn lle'r coed. Mae'n siŵr ei fod yn gysur mawr i drigolion Man-moel a'r ardal gyfagos mai 100 mlynedd neu fwy yn unig sy'n rhaid iddynt aros i gael eu hamgylchedd wedi'i adfer -
English: I thank the Member for giving way. As a resident of the local community myself, I was outraged at the illegal felling that has taken place and is being investigated. But doesn't he believe that the fact that it is illegal demonstrates that it isn't the law that is the problem; it's what we do once the law is broken that's the problem, and just replacing 150 to 200-year-old beech trees and oak trees with saplings is unacceptable? There should be consequences for developers who are allegedly doing illegal acts like this.
Welsh: Diolch i'r Aelod am ildio. Fel un o drigolion y gymuned leol fy hun, roeddwn yn ddig iawn ynglŷn â'r cwympo coed anghyfreithlon sydd wedi digwydd ac mae ymchwiliad ar y gweill. Ond onid yw'n credu bod y ffaith ei fod yn anghyfreithlon yn dangos nad y gyfraith yw'r broblem; yr hyn a wnawn pan fydd y gyfraith yn cael ei thorri yw'r broblem, ac nid yw'n dderbyniol gwneud dim mwy na phlannu coed ifanc yn lle coed derw a ffawydd 150 a 200 oed? Dylai fod canlyniadau i ddatblygwyr yr honnir eu bod yn cyflawni gweithredoedd anghyfreithlon fel hyn.
English: Thank you very much. I have selected the seven amendments to the motion. If amendment 1 is agreed, amendments 2, 3, 4, 5, 6 and 7 will be deselected. I call on Jane Hutt to move formally amendment 1 tabled in her name.
Welsh: Diolch yn fawr iawn. Rwyf wedi dethol y saith gwelliant i'r cynnig. Os derbynnir gwelliant 1, caiff gwelliannau 2, 3, 4, 5, 6 a 7 eu dad-ddethol. Galwaf ar Jane Hutt i gynnig gwelliant 1 a gyflwynwyd yn ei henw, yn ffurfiol.
English: Thank you. I now call on Simon Thomas to move amendments 2, 3, 4, 5, 6 and 7, tabled in the name of Rhun ap Iorwerth.
Welsh: Diolch. Galwaf yn awr ar Simon Thomas i gynnig gwelliannau 2, 3, 4, 5, 6 a 7 a gyflwynwyd yn enw Rhun ap Iorwerth.